C 63/6
LT
Europos Sąjungos oficialusis leidinys
2023 2 20
2022 m. gruodžio 22 d.
Teisingumo Teismo (antroji kolegija) sprendimas byloje (Curtea de Apel Cluj (Rumunija) prašymas priimti prejudicinį sprendimą) TJ / Inspectoratul General pentru Imigrări (Byla C-392/21) (1) (Prašymas priimti prejudicinį sprendimą – Socialinė politika – Darbuotojų sauga ir sveikatos apsauga – Direktyva 90/270/EEB – 9 straipsnio 3 dalis – Darbas su displėjaus ekrano įrenginiais – Darbuotojų akių ir regos apsauga – Specialūs koregavimo prietaisai – Akiniai – Darbuotojo vykdomas įsigijimas – Darbdavio vykdoma išlaidų kompensavimo tvarka) (2023/C 63/07) Proceso kalba: rumunų Prašymą priimti prejudicinį sprendimą pateikęs teismas Curtea de Apel Cluj
Šalys pagrindinėje byloje Apeliantas (ieškovas pirmojoje instancijoje): TJ Kita apeliacinio proceso šalis (atsakovė pirmojoje instancijoje): Inspectoratul General pentru Imigrări
Rezoliucinė dalis 1.
1990 m. gegužės 29 d.
Tarybos direktyvos 90/270/EEB dėl saugos ir sveikatos apsaugos būtiniausių reikalavimų dirbant su displėjaus ekrano įrenginiais (penktoji atskira direktyva, kaip numatyta Direktyvos 89/391/EEB 16 straipsnio 1 dalyje) 9 straipsnio 3 dalis turi būti aiškinama taip: šioje nuostatoje numatyti „specialūs koreguojantys prietaisai“ apima akinius, specialiai skirtus regos sutrikimams, susijusiems su darbu su displėjaus ekrano įrenginiu, koreguoti ir išvengti.
Be to, šie „specialūs koreguojantys prietaisai“ neapsiriboja vien profesinėje veikloje naudojamais prietaisais. 2.
Direktyvos 90/270 9 straipsnio 3 ir 4 dalys turi būti aiškinamos taip: šioje nuostatoje numatyta darbdavio pareiga aprūpinti atitinkamus darbuotojus specialiu koregavimo prietaisu gali būti įvykdyta darbdaviui tiesiogiai suteikiant šį prietaisą tokiems darbuotojams arba atlyginus būtinas darbuotojų dėl to patirtas išlaidas, bet ne išmokant darbuotojams bendro pobūdžio darbo užmokesčio priemoką.
(1)
OL C 391, 2021 9 27.
2022 m. gruodžio 22 d.
Teisingumo Teismo (penktoji kolegija) sprendimas byloje (Tribunale Ordinario di Asti (Italija) prašymas priimti prejudicinį sprendimą) WP / Istituto nazionale della previdenza sociale, Repubblica italiana (Byla C-404/21) (1) (Prašymas priimti prejudicinį sprendimą – Europos Centrinio Banko (ECB) darbuotojai – Nacionalinėje pensijų sistemoje įgytų teisių į pensiją perkėlimas į ECB pensijų sistemą – ESS 4 straipsnio 3 dalis – Lojalaus bendradarbiavimo principas – ECB įdarbinimo sąlygos – IIIa priedo 8 straipsnis – Nacionalinės teisės nuostatos arba atitinkamos valstybės narės ir ECB susitarimo nebuvimas) (2023/C 63/08) Proceso kalba: italų Prašymą priimti prejudicinį sprendimą pateikęs teismas Tribunale Ordinario di Asti